Eurocup Formula Renault 2.0

Eurocup Formula Renault 2.0 – Formula Renault 2.0 atvirų ratų automobilių čempionatas, vykstantis Europoje. Yra World Series by Renault dalis. Nugalėtojui „Renault Sport“ skiria 500 000 eurų stipendiją dalyvavimui Formula Renault 3.5 Series čempionateEurocup Formula Renault 2.0: Extracts from regulations. Nuoroda tikrinta 2010-10-31..

Čempionate dalyvavo buvę ir esami Formulės 1 lenktynininkai: Pedro de la Rosa, Enrique Bernoldi, Felipe Massa, Lewis Hamilton, Kamui Kobayashi ir kt.

 Istorija 

Čempionatas prasidėjo 1991 m. ir vadinosi „Rencontres Internationales de Formule Renault“. Po poros metų buvo pervadintas į „Eurocup Formula Renault“. 2000 m. atsinaujino ir gavo naują pavadinimą „Formula Renault 2000 Eurocup“. 2005 m. prijungtas prie „World Series by Renault“ ir turi dabartinį pavadinimą.

 Taisyklės 
Etapo savaitgalis susideda iš 2 lenktynių po 25 minutes plius vienas ratas. Lenktynininkų starto pozicijos nustatomos kvalifikaciniais važiavimais prieš kiekvienas lenktynes tokia tvarka: lenktynininkai suskirstomi į dvi grupes, važiuojančias atskirai; visų greičiausias lenktynininkas pelno pirmą starto poziciją, o likę jo grupės lenktynininkai pagal laikus išsidėsto už jo; kitos grupės lenktynininkai pagal laikus išsidėsto kitoje rikiuotės pusėje. Taškai skiriami pirmiems 10 lenktynininkų:

 Vieta 1 2 3 4 5 6 7 8 9 10 Taškai 15 12 10 8 6 5 4 3 2 1

 Automobilis 

Čempionate visi lenktynininkai važiuoja vienodais automobiliais su „Tatuus“ važiuokle ir Renault Type F4R 4 cilindrų bei 1998 cm³ darbinio tūrio varikliurenault-sport.com: Formula Renault 2.0 Technical . Nuoroda tikrinta 2010-10-31.. Padangas tiekia „Michelin“.

 Čempionai 

 Sezonas Čempionato pavadinimas Čempionas Komanda čempionė 1991 Rencontres Internationales de Formule Renault  Jason Plato  Duckhams Van Diemen 1992 Rencontres Internationales de Formule Renault  Pedro de la Rosa  Racing for Spain 1993 Eurocup Formula Renault  Olivier Couvreur  Synergie 1994 Eurocup Formula Renault  James Matthews  Manor Motorsport 1995 Eurocup Formula Renault  Cyrille Sauvage  Mygale 1996 Eurocup Formula Renault  Enrique Bernoldi  Tatuus JD Motorsport 1997 Eurocup Formula Renault  Jeffrey van Hooydonk  Tatuus JD Motorsport 1998 Eurocup Formula Renault  Bruno Besson  Tatuus JD Motorsport 1999 Eurocup Formula Renault  Gianmaria Bruni  JD Motorsport 2000 Formula Renault 2000 Eurocup  Felipe Massa  JD Motorsport 2001 Formula Renault 2000 Eurocup  Augusto Farfus  Prema Powerteam 2002 Formula Renault 2000 Eurocup  Eric Salignon  Graff Racing 2003 Formula Renault 2000 Masters  Esteban Guerrieri  JD Motorsport 2004 Formula Renault 2000 Eurocup  Scott Speed  Motopark Academy 2005 Eurocup Formula Renault 2.0  Kamui Kobayashi  SG Formula 2006 Eurocup Formula Renault 2.0  Filipe Albuquerque  JD Motorsport 2007 Eurocup Formula Renault 2.0  Brendon Hartley  Epsilon RedBull 2008 Eurocup Formula Renault 2.0  Valtteri Bottas  SG Formula 2009 Eurocup Formula Renault 2.0  Albert Costa  Epsilon Euskadi 2010 Eurocup Formula Renault 2.0  Kevin Korjus  Tech 1 Racing

 Lietuviai čempionate 

2008 m. čempionato sezone lenktyniavo Kazimieras Vasiliauskas. Dalyvavęs 10 iš 14 lenktynių, lietuvis nepelnė nė taško ir bendroje įskaitoje klasifikuotas nebuvoWorld Series by Renault: Formula Renault 2.0 Results (www.renault-sport.com) . Nuoroda tikrinta 2010-10-31..

 Šaltiniai 

 Nuorodos 

 Oficiali Eurocup Formula Renault 2.0 čempionato svetainė 

Kategorija:Formula Renault